(1) Ħassar fejn ma japplikax. (2) Ħalli l-vojt jekk ma japplikax. (3) Jekk il-Parti A jew il-Parti B taċ-ċertifikat żootekniku titħalla vojta jew titneħħa miċ-ċertifikat żootekniku, u jkun hemm mehmuża kopja taċ-ċertifikat żootekniku li nħareġ għall-annimal(i) donatur(i) nisa jew irġiel ta’ razza pura għat-tnissil, għandha tingħata referenza (in-numru taċ-ċertifikat) għal dak iċ-ċertifikat żootekniku tal-annimali donaturi nisa jew irġiel ta’ razza pura għat-tnissil, jew tas-semen ta’ dawk l-annimali rġiel ta’ razza pura għat-tnissil. (4) Il-Parti A jew il-Parti B taċ-ċertifikat żootekniku jistgħu jitħallew vojta jew jitneħħew miċ-ċertifikat żootekniku skont l-istruzzjonijiet fin-nota tal-qiegħ 16. (5) Fil-każ ta’ annimali ta’ razza pura għat-tnissil tal-ispeċi ekwina, ħalli vojt jekk in-numru fil-ktieb tat-tnissil huwa l-istess bħan-numru ta’ identifikazzjoni individwali. (6) Żid in-numru ta’ identifikazzjoni individwali jekk dan ikun differenti min-numru fil-ktieb tat-tnissil. Fil-każ ta’ annimali ta’ razza pura għat-tnissil tal-ispeċi ekwina, indika n-numru ta’ identifikazzjoni individwali skont il-punt 3 tal-Kapitolu I tal-ewwel Parti tal-Anness II tar-Regolament (UE) 2016/1012, li ssir referenza għalih bħala “kodiċi uniku” fl-Artikolu 114(1)(a) tar-Regolament (UE) 2016/429. Jekk in-numru ta’ identifikazzjoni individwali ma jkunx disponibbli jew ikun differenti min-numru li l-annimal ikun imniżżel taħtu fil-ktieb tat-tnissil, niżżel in-numru tal-ktieb tat-tnissil. (7) Għal annimali tal-ispeċi bovina, ovina, kaprina, u ekwina, identifikazzjoni individwali skont il-leġiżlazzjoni tal-Unjoni dwar saħħet l-annimal fuq l-identifikazzjoni u r-reġistrazzjoni tal-annimali. Għall-annimali tal-ispeċi porċina, l-identifikazzjoni individwali skont ir-regoli tal-programm tat-tnissil approvat skont l-Artikolu 8(3), u, fejn japplika, l-Artikolu 12 tar-Regolament (UE) 2016/1012, u n-numru tal-identifikazzjoni, f’konformità mal-leġiżlazzjoni tal-Unjoni dwar is-saħħa tal-annimali mal-identifikazzjoni u r-reġistrazzjoni tal-annimali. (8) Meħtieġ biss għall-annimali tal-ispeċi porċina: In-numru tal-identifikazzjoni skont il-leġiżlazzjoni tal-Unjoni tas-saħħa tal-annimali dwar l-identifikazzjoni u r-reġistrazzjoni ta’ annimali tal-ispeċi porċina. (9) Meħtieġa f’konformità mal-Artikolu 22(1) tar-Regolament (UE) 2016/1012 għall-annimali ta’ razza pura għat-tnissil tal-ispeċijiet bovina, ovina, kaprina u ekwina li jintużaw għall-ġbir tas-semen għall-inseminazzjoni artifiċjali. Din tista’ tkun meħtieġa mis-soċjetajiet tat-tnissil f’konformità mal-Artikolu 22(2) tar-Regolament (UE) 2016/1012 għall-annimali ta’ razza pura għat-tnissil tal-ispeċi porċina li jintużaw għall-ġbir tas-semen għall-inseminazzjoni artifiċjali jew għall-annimali ta’ razza pura għat-tnissil tal-ispeċijiet bovina, ovina, kaprina u porċina li jintużaw għall-ġbir ta’ ooċiti u embrijuni. (10) Jekk ikun hemm bżonn, ehmeż aktar folji. (11) Għall-annimali tal-ispeċijiet ovina u kaprina li jinżammu f’kundizzjonijiet tat-trobbija estensiva, minflok id-data tat-twelid, jistgħu jingħataw is-sena tat-twelid (ssss) u d-data tal-identifikazzjoni (jj.xx.ssss jew ISO 8601). (12) Ikteb “taqsima prinċipali” jew “taqsima supplimentari” skont kif jixraq. Tista’ tingħata informazzjoni dwar ġenerazzjonijiet addizzjonali. (13) Jekk ir-riżultati tal-kontroll tal-prestazzjoni jew tal-evalwazzjoni ġenetika jistgħu jinstabu f’sit web, flok l-informazzjoni addizzjonali tista’ tingħata referenza diretta għal dak is-sit web. (14) Din hija meħtieġa biss jekk il-Parti A jew il-Parti B taċ-ċertifikat żootekniku tkun inħarġet mis-soċjetà tat-tnissil, jew minn awtorità kompetenti msemmija fl-Artikolu 30(2)(b) tar-Regolament (UE) 2016/1012, u jekk il-Partijiet C u D taċ-ċertifikat żootekniku jkunu nħarġu minn grupp ta’ produzzjoni tal-embrijuni li jkun awtorizzat f’konformità mal-Artikolu 31(1) ta’ dak ir-Regolament. (15) Dak l-individwu għandu jkun rappreżentant tas-soċjetà tat-tnissil, jew ta’ awtorità kompetenti msemmija fl-Artikolu 30(2)(b) tar-Regolament (UE) 2016/1012, li jkun awtorizzat jiffirma ċ-ċertifikat żootekniku. (16) F’każ li tkun inħarġet biss il-Parti C u, fejn japplika, il-Parti D taċ-ċertifikat żootekniku minn grupp ta’ produzzjoni tal-embrijuni awtorizzat f’konformità mal-Artikolu 31(1) tar-Regolament (UE) 2016/1012, u l-Partijiet A u/jew B taċ-ċertifikat żootekniku jitħallew vojta jew jitneħħew miċ-ċertifikat żootekniku, iridu jimtlew il-punti 1 u 2 tal-Parti C u jridu jinhemżu l-kopji taċ-ċertifikat żootekniku kif ġej: (17) Fakultattiv. (18) Fejn hemm iktar minn embrijun wieħed fi straw jew f’pakkett ieħor, hija meħtieġa indikazzjoni ċara tan-numru ta’ embrijuni. (19) Straw jew pakkett ieħor jista’ jkun fih embrijuni li jkunu ttieħdu, jew prodotti minn ooċiti li jkunu nġabru minn annimal ta’ razza pura wieħed mara li tkun ġiet iffertilizzata b’semen meħud minn iżjed minn donatur raġel wieħed ta’ razza pura għat-tnissil, dment li fil-punt 2.4. tal-Parti C tingħata l-informazzjoni dwar l-annimali donaturi rġiel ta’ razza pura għat-tnissil kollha. (20) Meta japplika, tista’ tingħata informazzjoni dwar l-embrijuni bis-sess magħruf jew dwar l-istat ta’ żvilupp tal-embrijun. (21) Dak l-individwu għandu jkun rappreżentant tas-soċjetà tat-tnissil, jew ta’ awtorità kompetenti msemmija fl-Artikolu 30(2)(b) tar-Regolament (UE) 2016/1012, jew ta’ grupp ta’ kollezzjoni jew ta’ produzzjoni tal-embrijuni awtorizzat skont l-Artikolu 31(1) ta’ dak ir-Regolament, li jkun awtorizzat jiffirma ċ-ċertifikat żootekniku. Noti: • Iċ-ċertifikat żootekniku għandu jinħareġ b’minn tal-inqas waħda mil-lingwi uffiċjali tal-Istat Membru tad-dispaċċ. • Il-kulur tal-firma għandu jkun differenti minn dak tal-istampar. • Iċ-ċertifikat żootekniku jista’ jinħareġ b’orjentazzjoni vertikali jew orizzontali. • In-noti tal-qiegħ u n-noti ta’ dan iċ-ċertifikat żootekniku jistgħu ma jiġux stampati, dment li fit-titolu tiddaħħal referenza għal sors ta’ informazzjoni multilingwi li jista’ jiġi aċċessat direttament.